**Ministru kabineta instrukcijas “Pieprasījuma atbalsta saņemšanai reģistrēšanas, pieteikšanas un iesniegšanas kārtība Eiropas Savienības Strukturālo reformu atbalsta programmā” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Instrukcijas mērķis ir noteikt kārtību, kādā Eiropas Komisijas Strukturālo Reformu atbalsta dienestam reģistrē, piesaka un iesniedz pieprasījumu atbalsta saņemšanai Eiropas Savienības Strukturālo reformu atbalsta programmā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta instrukcijas projekts “Pieprasījuma atbalsta saņemšanai reģistrēšanas, pieteikšanas un iesniegšanas kārtība Eiropas Savienības Strukturālo reformu atbalsta programmā” (turpmāk – instrukcija) sagatavots pamatojoties [Valsts pārvaldes iekārtas likuma](http://www.likumi.lv/doc.php?id=63545) 72. panta pirmās daļas 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Eiropas Parlamenta un Padomes 2017. gada 17. maija Regulai (ES) 2017/825[[1]](#footnote-1) (turpmāk - regula Nr. 2017/825) Eiropas komisijas Strukturālo reformu atbalsta programmas (turpmāk - programma) mērķis ir atbalstīt ekonomikas atveseļošanos, kohēziju un darbvietu radīšanu, uzlabot Eiropas konkurētspēju un produktivitāti un sekmēt ieguldījumus reālajā ekonomikā, kā arī sekmēt un stiprināt Eiropas Savienības dalībvalstu valsts iestāžu spēju sagatavot un īstenot izaugsmi veicinošas institucionālas, administratīvas un strukturālas reformas saistībā ar pārvaldību, publisko pārvaldi, un ekonomikas un sociālo jomu, tostarp sniedzot palīdzību Eiropas Savienības fondu efektīvā, pārredzamā un lietderīgā izmantošanā. Programma sniedz tehnisko atbalstu Eiropas Savienības dalībvalstīm, palīdzot īstenot pieprasījumus, kurus valstis ir identificējušas kā reformas veicinošas dažādās politikas jomās, tai skaitā, jomās, kas saistītas ar kohēziju, konkurētspēju, produktivitāti, inovāciju, gudru, ilgtspējīgu un integrējošu izaugsmi, darbvietām un ieguldījumiem.[[2]](#footnote-2)Eiropas Savienības dalībvalstīm programmas ietvaros ir iespēja iesniegt pieprasījumus reformu īstenošanai ekonomikas pārvaldības procesu kontekstā, jo īpaši, lai īstenotu Eiropas semestra ietvaros sniegtās rekomendācijas, kā arī saistībā ar ES tiesību aktu ieviešanu un ekonomikas korekciju programmu īstenošanu. ES dalībvalstīm programmas ietvaros arī ir iespēja iesniegt pieprasījumus pēc nacionālās iniciatīvas, lai panāktu kohēziju, ieguldījumus, ilgtspējīgu izaugsmi, darbvietu radīšanu un konkurētspēju.Atbilstoši Ministru kabineta 2017. gada 9. augusta rīkojumā Nr.401 “Par Strukturālo reformu atbalsta programmas koordinējošās iestādes noteikšanu” (turpmāk – MK rīkojums Nr.401) noteiktajam Finanšu ministrija ir programmas koordinējošā iestāde (turpmāk – koordinējošā iestāde) Latvijā.Atbilstoši MK rīkojumam Nr.401 koordinējošās iestādes uzdevumi ir:* 1. iesniegt Eiropas komisijas Strukturālo Reformu atbalsta dienestam Latvijas sagatavotos pieprasījumus atbalsta saņemšanai;
	2. koordinēt nacionālajā līmenī “Sadarbības un atbalsta plāna” (turpmāk - Plāns) paredzēto pasākumu efektīvu ieviešanu;
	3. koordinēt Latvijas iestāžu un ministriju sadarbību un nodrošināt pārstāvību sarunās ar Eiropas komisijas Strukturālo Reformu atbalsta dienestu;
	4. nodrošināt programmas noteikto mērķu sasniegšanu un, ja nepieciešams, ierosināt koriģējošu rīcību programmas un projektu ieviešanā;
	5. sniegt atbalstu Eiropas Komisijai programmas monitoringa (uzraudzības) sistēmas izveidē, datu nodrošināšanā un uzraudzības pasākumos.

Programmas atbalsts Latvijai tiek noteikts Plāna ietvaros, kurā koordinējošā iestāde ir noteikta, kā Eiropas Komisijas Eiropas Komisijas Strukturālo Reformu atbalsta dienestam sadarbības partneris plāna īstenošanai.Plāns nosaka dalībvalsts pieprasījuma sagatavošanas nosacījumus, prioritārās darbības jomas un atbalsta mērķus, atbalsta pasākumu tvērumu, pamatprincipus atbalsta sniegšanā, darbības metodes, atbalsta indikatīvo finansējumu, informācijas iesniegšanu Eiropas Parlamentam un Padomei, ikgadējo plāna aktualizēšanas kārtību, kā arī Plāna pielikumā tiek noteikts kopējais finanšu ieguldījums, ar indikatīvu laika grafiku.Programmas tehniskais atbalsts tiek sniegts, lai palīdzētu īstenot pasākumus, kurus Eiropas Savienības dalībvalstis ir identificējušas kā reformu veicinošus dažādās politikas jomās, tai skaitā, jomās, kas saistītas ar kohēziju, konkurētspēju, produktivitāti, inovāciju, gudru, ilgtspējīgu un integrējošu izaugsmi, darbvietām un ieguldījumiem.[[3]](#footnote-3)Pieprasījumu sagatavošanas procesā ir iespējams saņemt konsultācijas no Eiropas Komisijas Strukturālo Reformu atbalsta dienestam ekspertiem par atbalsta pieprasījuma galvenajiem elementiem un pieprasījuma izstrādi, kur valsts iestāde informē koordinējošo iestādi par nepieciešamību konsultāciju saņemšanai.Regula Nr. 2017/825 paredz, ka Eiropas Savienības dalībvalstu pieprasījumi atbalsta saņemšanai programmā ar koordinējošās iestādes starpniecību iesniedzami līdz kārtējā gada 31.oktobrim.Savukārt, lai nodrošinātu savlaicīgu pieprasījumu iesniegšanu atbilstoši Regulā Nr. 2017/825 noteiktajam, koordinējošā iestāde atsevišķi paziņo (oficiāla vēstule, e-pasts) valsts iestādēm par termiņu pieprasījumu iesniegšanai Eiropas Komisijas tiešsaistes platformas vietnē *https://webgate.ec.europa.eu/srss-portal/* (turpmāk – tiešsaistes platformas vietne) līdz kārtējā gada 31.oktobrim.Lai pieprasījumu iesniegšana programmā notiktu efektīvi, pieprasījumu reģistrēšana notiek tiešsaistes platformas vietnē. Lai varētu uzsākt pieprasījumu iesniegšanu dalībai programmā sākumā ir jāveic reģistrācija vietnē *https://webgate.ec.europa.eu/cas* izveidojot lietotāja kontu. Lai nodrošinātu centralizētu pieprasījumu reģistrēšanu iesakām veidot tikai vienu lietotāja kontu katrai valsts iestādei, kura gatavo un iesniegs pieprasījumu dalībai programmā (piem. SRSS@zm.gov.lv vai SRSS@varam.gov.lv). Pēc lietotāja konta izveidošanas un reģistrēšanas valsts iestāde nosūta koordinējošajai iestādei informāciju par konta lietotāju (valsts iestādes nosaukums, e-pasts) uz e-pastu srss@fm.gov.lv. Pēc informācijas saņemšanas koordinējošā iestāde nosūta lietotāja konta informāciju Eiropas Komisijas Strukturālo Reformu atbalsta dienestam lietotāja tiesību piešķiršanai, kurš pēc informācijas saņemšanas piešķirs katram konta lietotājam atbilstošas lietotāja tiesības. Tikai pēc lietotāja tiesību reģistrēšanas un piešķiršanas ir iespējams reģistrēt pieprasījumu tiešsaistes platformas portāla vietnē. Lietotāja konta izveide un atbilstošu lietotāja tiesību piešķiršana notiek vienreizēji, izņemot gadījumus, kad valsts iestādē notiek izmaiņas attiecībā uz konta lietotāju, tad, lai nodrošinātu atbilstošu lietotāja tiesību piešķiršana, valsts iestāde informāciju par izmaiņām konta lietotājā (vārds, uzvārds, e-pasts) nosūta koordinējošā iestādei uz e-pastu srss@fm.gov. Eiropas Komisijas Strukturālo Reformu atbalsta dienests kārtējā gada novembra ietvaros veic iesniegto pieprasījumu izvērtējumu, balstoties uz regulā Nr. 2017/825 noteiktajiem kritērijiem un principiem[[4]](#footnote-4), un līdz kārtējā gada decembrim apstiprina pieprasījumu pieteikumus, kuri tiks virzīti programmas finansējuma saņemšanai, un informē koordinējošo iestādi nosūtot elektroniskā pasta vēstuli. Koordinējošā iestāde pēc informācijas saņemšanas no Eiropas Komisijas Strukturālo Reformu atbalsta dienesta paziņo (oficiāla vēstule, e-pasts) valsts iestādēm par izvirzītajiem pieteikumiem programmas finansējuma saņemšanai. Eiropas Komisijas Strukturālo Reformu atbalsta dienests projektu pieprasījumu izvērtējumu veic sadarbībā ar Eiropas Komisijas struktūrvienību nozaru ekspertiem, balstoties uz regulā Nr. 2017/825 noteiktajiem kritērijiem, tostarp Eiropas semestra kontekstā sniegtajām rekomendācijām valstij, kā arī, ievērojot caurskatāmības, līdzvērtīgas pieejas un labas finanšu pārvaldības principus.Sniedzamais atbalsts tiek noteikts, pamatojoties uz kritērijiem, kuri balstās uz izstrādāto pieprasījumu sagatavotības līmeni, tai skaitā konstatēto problēmu neatliekamību, apmēru un intensitāti, atbalsta nepieciešamību paredzētajās politikas jomās, sociālekonomisko rādītāju analīzi un dalībvalsts vispārējo administratīvo spēju.Eiropas Komisijas Strukturālo Reformu atbalsta dienesta izvirzītos pieteikumus Komisāru kolēģija apstiprina līdz nākošā gada februāra beigām. Līdz tam koordinējošai iestādei jānodrošina Eiropas Komisijas Strukturālo Reformu atbalsta dienestam apstiprinājums, ka sarakstā iekļauto pieprasījumu plānotās atbalstāmās darbības nepārklājas ar Eiropas Savienības Fondu līdzfinansētajiem projektiem t.i., nepastāv dubultā finansējuma risks.Papildus informācijai aicinām iepazīties ar Programmas īstenotajiem projektiem ES dalībvalstīs, kuri atrodami tīmekļa vietnē https://ec.europa.eu/info/examples-reform-support-provided-srss\_en . |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Instrukcijas projekts ir sagatavots, lai veicinātu un sekmētu valsts institūciju spēju sagatavot un īstenot izaugsmi veicinošas institucionālas, administratīvas un strukturālas reformas saistībā ar pārvaldību, publisko pārvaldi, ekonomikas un sociālo jomu. |
| 2. | Tiesiskā regulējuma ietekme uz tautsaimniecību un administratīvo slogu | Programma sniedz tehnisko atbalstu valsts institūcijām, palīdzot īstenot projektus, kurus tās ir identificējušas kā reformas veicinošas dažādās politikas jomās. |
| 3. | Administratīvo izmaksu monetārs novērtējums | Programmu pilnībā finansē no Eiropas komisijas budžeta līdzekļiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2017. gada 17. maija Regula (ES) 2017/825 ar ko laikposmam no 2017. gada līdz 2020. gadam izveido Strukturālo reformu atbalsta programmu un groza Regulas (ES) Nr. 1303/2013 un (ES) Nr. 1305/2013  |
| 2. | Citas starptautiskās saistības | Nav |
| 3. | Cita informācija | Nav |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 17. maija Regula (ES) 2017/825 ar ko laikposmam no 2017. gada līdz 2020. gadam izveido Strukturālo reformu atbalsta programmu un groza Regulas (ES) Nr. 1303/2013 un (ES) Nr. 1305/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2017/825 7.pants | Instrukcijas 1.pants | Ieviests pilnībā | Instrukcija nenosaka stingrākas prasības kā ES tiesību akts. |
| Regulas Nr. 2017/825 14.pants | Instrukcijas 1.pants | Ieviests pilnībā | Instrukcija nenosaka stingrākas prasības kā ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Programmu tiks ievietota ministrijas mājas lapā [www.fm.gov.lv](http://www.fm.gov.lv) sadaļā „FM citi ārvalstu finansētie projekti”. |
| 2. | Sabiedrības līdzdalība projekta izstrādē | Sabiedrībai bija iespēja izteikt viedokli pēc informācijas izsludināšanas Valsts sekretāru sanāksmē |
| 3. | Sabiedrības līdzdalības rezultāti | Ja tiks saņemti sabiedrības priekšlikumi tie tiks izvērtēti projekta īstenošanas gaitā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Instrukcijas projekts ir saistošs visām ministrijām un iestādēm, kuras gatavo un iesniedz projekta pieteikumus atbalsta saņemšanai Programmā.Instrukcijas projekts netieši skar nevalstiskā sektora organizāciju pārstāvjus un tirgus ekspertus, ko ministrijas vai iestādes uzaicina piedalīties projekta pieteikuma Programmai sagatavošanā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts institūciju sagatavotie un īstenotie projekti veicinās izaugsmi institucionālās, administratīvās un strukturālas reformās saistībā ar pārvaldību, publisko pārvaldi, ekonomikas un sociālo jomās. |
| 3. | Cita informācija | Nav. |

Finanšu ministrs J.Reirs

Puķītis, 67095561

guntis.pukitis@fm.gov.lv

1. Eiropas Parlamenta un Padomes 2017. gada 17. maija Regula (ES) 2017/825 ar ko laikposmam no 2017. gada līdz 2020. gadam izveido Strukturālo reformu atbalsta programmu un groza Regulas (ES) Nr. 1303/2013 un (ES) Nr. 1305/2013, kas grozīta Eiropas Parlamenta un Padomes Regulu (ES) 2018/1671 (2018. gada 23. oktobris), ar ko groza Regulu (ES) 2017/825, lai palielinātu Strukturālo reformu atbalsta programmas finansējumu un pielāgotu tās vispārīgo mērķi; [↑](#footnote-ref-1)
2. Tai skaitā budžets un nodokļi, publiskā pārvalde, institucionālas un administratīvas reformas, tieslietu sistēmas, cīņa pret krāpšanu, korupciju un noziedzīgi iegūtu līdzekļu legalizēšanu un izvairīšanos no nodokļu maksāšanas, darījumdarbības vide, privātā sektora attīstība, konkurence, publiskais iepirkums, publiskā sektora līdzdalība uzņēmumos, privatizācijas procedūras, finansējuma pieejamība, finanšu nozares politika, tirdzniecība, ilgtspējīga attīstība, izglītība un apmācība, darba tirgus politika, sabiedrības veselība, patvēruma un migrācijas politika, lauksaimniecība, lauku attīstība un zivsaimniecība; [↑](#footnote-ref-2)
3. Tai skaitā budžets un nodokļi, publiskā pārvalde, institucionālas un administratīvas reformas, tieslietu sistēmas, cīņa pret krāpšanu, korupciju un noziedzīgi iegūtu līdzekļu legalizēšanu un izvairīšanos no nodokļu maksāšanas, darījumdarbības vide, privātā sektora attīstība, konkurence, publiskais iepirkums, publiskā sektora līdzdalība uzņēmumos, privatizācijas procedūras, finansējuma pieejamība, finanšu nozares politika, tirdzniecība, ilgtspējīga attīstība, izglītība un apmācība, darba tirgus politika, sabiedrības veselība, patvēruma un migrācijas politika, lauksaimniecība, lauku attīstība un zivsaimniecība; [↑](#footnote-ref-3)
4. Principi: caurskatāmība, līdzvērtīga pieeja un laba finanšu pārvaldība. Kritēriji, kas nosaka sniedzamo atbalstu, balstās uz projektu pieteikumu sagatavotības līmeni: konstatēto problēmu neatliekamību, apmēru un intensitāti, atbalsta nepieciešamību paredzētajās politikas jomās, sociālekonomisko rādītāju analīzi un dalībvalsts vispārējo administratīvo spēju. [↑](#footnote-ref-4)